pythainlp/thai-wiki-dataset-v3 huggingface dataset:
แซ็งฟอนีฟ็องตัสติก

แซ็งฟอนีฟ็องตัสติก: เอปิซอดเดอลาวีดูว์นาร์ติสต์...อ็องแซ็งก์ปาร์ตี (Symphonie Fantastique: Épisode de la vie d'un Artiste...en cinq parties) หรือมักเรียกชื่อสั้น ๆ ว่า แซ็งฟอนีฟ็องตัสติก (Symphonie fantastique) เป็นโปรแกรมซิมโฟนีที่แต่งโดยแอ็กตอร์ แบร์ลีโยซ คีตกวีคนสำคัญของฝรั่งเศส ในปี ค.ศ. 1830 ได้รับการยอมรับว่าเป็นหนึ่งในผลงานชิ้นสำคัญในช่วงต้นของยุคโรแมนติก ซิมโฟนีชุดนี้จัดแสดงรอบปฐมทัศน์ที่ Conservatoire de Paris กรุงปารีส เมื่อวันที่ 5 ธันวาคม ค.ศ. 1830 แบร์ลีโยซได้ปรับปรุงผลงานชิ้นนี้เรื่อยมา ตั้งแต่ปี 1831 ถึง 1845
แซ็งฟอนีฟ็องตัสติกเล่าเรื่องราวของศิลปินคนหนึ่งที่มากด้วยพรสวรรค์และจินตนาการ แต่ไม่สมหวังเรื่องความรัก จึงเกิดอาการหดหู่และหันไปสูบฝิ่น จนเกิดอาการประสาทหลอน จินตนาการไปว่าเขาบันดาลโทสะสังหารเธอ ถูกลงโทษประหารชีวิตโดยการแขวนคอ และในงานศพของตัวเอง ได้มีการเต้นรำอย่างบ้าคลั่งโดยเหล่าวิญญาณที่ขึ้นมาจากนรก ณ ที่นั้นเขาได้พบกับหญิงผู้เป็นที่รักอีกครั้งหนึ่ง
แบร์ลีโยซแต่งซิมโฟนีชุดนี้เพื่อบรรยายความรู้สึกส่วนตัวที่มีต่อแฮร์เรียต สมิทสัน  นักแสดงหญิงชาวไอริชที่เขาตกหลุมรักตั้งแต่แรกพบ  ขณะนั้นเธอรับบทเป็นโอฟีเลียในเรื่องแฮมเลต จากผลงานของเชกสเปียร์ซึ่งแบร์ลีโยซได้ชมการแสดงเมื่อวันที่ 11 กันยายน ค.ศ. 1827  เขาส่งจดหมายรักถึงเธอเป็นจำนวนมาก แต่เธอไม่เคยตอบกลับ เนื่องจากคิดว่าเป็นเพียงการเกี้ยวพาราสี  ครั้งหนึ่งเขาตัดสินใจไปรอพบเธอหลังเวทีแสดงเพื่อสารภาพรักด้วยตัวเอง กลับไปพบแฮร์เรียตกำลังซ้อมบทรักกับนักแสดงอื่นอยู่ ด้วยความเข้าใจผิด แบร์ลีโยซจึงจากไปด้วยความผิดหวัง และระบายอารมณ์สะเทือนใจด้วยการแต่งซิมโฟนีบทนี้ขึ้นมา
แฮร์เรียตไม่ได้ชมแซ็งฟอนีฟ็องตีสติกตั้งแต่รอบแรก เนื่องจากต้องย้ายไปแสดงที่อื่น เธอได้ชมการแสดงที่แบร์ลีโยซร่วมบรรเลงในสองปีต่อมา และรับรู้ถึงสารแบร์ลีโยซตั้งใจส่งให้ หลังการแสดงแบร์ลีโยซได้พบกับแฮร์เรียตและขอแต่งงานกับเธอ ทั้งคู่แต่งงานเมื่อวันที่ 3 ตุลาคม ค.ศ. 1833 ก่อนจะแยกทางกันหลังจากแต่งงานได้ 9 ปี
ซิมโฟนีชุดนี้แบ่งออกเป็น 5 ท่อน ซึ่งแตกต่างจากแบบแผนของซิมโฟนีอื่น ๆ ที่นิยมแบ่งเป็น 4 ท่อน  ได้แก่
I. "Rêveries - Passions" (Daydreams - Passions)
II.  "Un bal"(A Dance)
III. "Scène aux champs"(Scene in the Fields)
IV. "Marche au supplice"(March to the Scaffold)
V. "Songe d'une nuit de sabbat"(Dreams of a Witches' Sabbath)
==อ้างอิง==
==แหล่งข้อมูลอื่น==
ผลงานของ แอ็กตอร์ แบร์ลีโยซ
ซิมโฟนี
เจ้าพงศ์ธาดา ณ ลำพูน

เจ้าพงศ์ธาดา ณ ลำพูน (1 กรกฎาคม พ.ศ. 2449 - 21 กุมภาพันธ์ พ.ศ. 2538) เป็นเจ้านายฝ่ายเหนือ โอรสองค์ใหญ่ในเจ้าจักรคำขจรศักดิ์ เจ้าผู้ครองนครลำพูนองค์สุดท้าย กับแม่เจ้าขานแก้ว จักรคำขจรศักดิ์
เจ้าพงศ์ธาดา เป็นพุทธบริษัท ทำนุบำรุงพระพุทธศาสนาตลอด และสอนให้บุตรทุกคนประพฤติดี ปฏิบัติชอบ เมื่อครั้งไปรับราชการที่จังหวัดนครปฐม
เจ้าพงศ์ธาดา มีพี่น้องร่วมบิดามารดา 4 ท่าน คือ เจ้าลำเจียก ณ ลำพูน เจ้าวรรณรา ณ ลำพูน เจ้าพงศ์ธาดา ณ ลำพูน และเจ้ารัทธาธร ณ ลำพูน และมีน้องต่างมารดา จำนวน 4 คน คือ เจ้าประกายคำ ณ ลำพูน เจ้าสุริยา ณ ลำพูน เจ้าวรทัศน์ ณ ลำพูน และเจ้าพัฒนา ณ ลำพูน
== การศึกษา ==
เจ้าพงศ์ธาดา ณ ลำพูน เข้าศึกษาที่โรงเรียนมหาดเล็กหลวงเชียงใหม่ และโรงเรียนสวนกุหลาบวิทยาลัย (รุ่น 91) ซึ่งต่อมาเจ้าพงศ์ธาดา ณ ลำพูน ได้ร่วมในการจัดทำเพลงโรงเรียนสวนกุหลาบ ร่วมกับศิษย์เก่าสวนกุหลาบ อาทิ กิตติคุณ เชียรสงค์ กีรติ พรหมสาขา ณ สกลนคร ฯลฯ นอกจากนั้นแล้วเจ้าพงศ์ธาดา ณ ลำพูน ยังเคยได้เข้ารับการศึกษาเนติบัณฑิตที่มหาวิทยาลัยเคมบริดจ์ ประเทศอังกฤษ ในระหว่างปี พ.ศ. 2463 - 2474
== การทำงาน ==
เจ้าพงศ์ธาดา ณ ลำพูน รับราชการเป็นข้าราชการฝ่ายอัยการ เคยดำรงตำแหน่งอัยการจังหวัดพิจิตร จังหวัดอุบลราชธานี  จังหวัดนครปฐม (ในระหว่างปี พ.ศ. 2485 - พ.ศ. 2487) และจังหวัดสงขลา
== ชีวิตครอบครัว ==
เจ้าพงศ์ธาดา ณ ลำพูน สมรสกับท่านหญิงจิตรจง ณ ลำพูน (ราชสกุลเดิม : จักรพันธุ์) พระธิดาในพระเจ้าวรวงศ์เธอ กรมหมื่นอนุพงษ์จักรพรรดิ์  มีบุตร 2 คน และ ธิดา 3 คน
พลอากาศตรี เจ้าวัฒนัน ณ ลำพูน (ผู้สืบสายราชสกุล) สมรสกับ คุณเยาวภา ณ ลำพูน มีบุตรธิดา 2 คน
# เจ้าญาดา ณ ลำพูน
# เจ้าธนพงศ์ ณ ลำพูน
เจ้าวันทนีย์ (ณ ลำพูน) ผูกพันธ์ สมรสกับ คุณปรีดา ผูกพันธ์ มีบุตรธิดา 3 คน
# คุณกิติวัฒน์ ผูกผันธ์
# คุณกัตวุฒิ ผูกผันธ์
# คุณปิยดา ผูกพันธ์
เจ้ากีรณา (ณ ลำพูน) บุญพิทักษ์ สมรมกับ คุณสนิท บุญพิทักษ์ มีธิดา 1 คน
# คุณลลิตา บุญพิทักษ์
เจ้าสารินี (ณ ลำพูน) กลิ่นนาค คุณธาดา กลิ่นนาค มีบุตรธิดา 2 คน
# คุณสินีนุช กลิ่นนาค
# คุณณัฐวุฒิ กลิ่นนาค
พันเอกพิเศษ เจ้าวีรพงศ์ ณ ลำพูน สมรสกับ คุณเจษสุดา ณ ลำพูน มีบุตร 1 คน
# เจ้าพิทักษ์พงศ์ ณ ลำพูน
== สืบสกุลเจ้าผู้ครองนครลำภูน ==
เจ้าพงศ์ธาดา ณ ลำภูน ได้เข้าร่วมในพระราชพิธีบรมราชาภิเษก พุทธศักราช 2493 เมื่อวันที่ 4 พฤษภาคม พ.ศ. 2493 ในฐานะผู้สืบสกุลเจ้าผู้ครองนครลำภูน (เจ้าประเทศราช)
เจ้าพงศ์ธาดา ณ ลำภูน ถึงแก่อนิจกรรมเมื่อวันที่ 21 กุมภาพันธ์ พ.ศ. 2538 โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ เจ้าพงศ์ธาดา ณ ลำภูน ในวันที่ 14 พฤษภาคม พ.ศ. 2538 ณ สุสานบ้านหลวย อำเภอเมืองลำพูน จังหวัดลำพูน
== เครื่องราชอิสริยาภรณ์ ==
==ราชตระกูล==
== อ้างอิง ==
บุคคลจากจังหวัดลำพูน
สกุล ณ ลำพูน
ราชสกุลอิศรเสนา
ข้าราชการฝ่ายอัยการชาวไทย
บุคคลจากโรงเรียนสวนกุหลาบวิทยาลัย
บุคคลจากศาสนาคริสต์ที่เปลี่ยนไปนับถือศาสนาพุทธ
ราชโอรสและราชธิดาในเจ้าผู้ครองนครลำพูน องค์ที่ 10
บุคคลจากมหาวิทยาลัยเคมบริดจ์
ผู้อ้างสิทธิในราชบัลลังก์
บุคคลในประวัติศาสตร์กรุงรัตนโกสินทร์
บาโยเน็ตตา

บาโยเนตต้า หรือ เบโยเน็ตตะ (Bayonetta, ) เป็นวิดีโอเกมแนวแอกชันที่สร้างโดย แพลตตินัมเกมส์ (Platinum Games) ของฮิเดะกิ คะมิยะ ผู้สร้างเกม เดวิลเมย์คราย โดยมีเซก้าเป็นผู้จัดจำหน่าย วางจำหน่ายในระบบเพลย์สเตชัน 3 และเอกซ์บอกซ์ 360
== เนื้อเรื่อง ==
นานมาแล้ว มีเผ่าพันธุ์ชาวยุโรปสองกลุ่ม คือ แม่มดอัมบรา (Umbra Witch) ผู้พำนักแห่งความมืด และปราชญ์ลูเมน (Lumen Sage) ผู้ควบคุมแสงสว่าง คอยเฝ้าสังเกตความเป็นไปผ่านช่วงเวลาต่างๆ และคอยรักษาสมดุลในพลังของแต่ละฝ่ายไปพร้อมกัน อย่างไรก็ตาม
วันหนึ่ง สมดุลนั้นก็ถูกทำลาย เป็นจุดเริ่มต้นของการเกิดสงครามครั้งใหญ่ขี้นบนโลก จากนั้น เผ่าอัมบราก็ถูกลบหายไป เหลือเพียงแค่บาโยเนตต้า ผู้หลับใหลโดยสมบูรณ์ อยู่ใต้ก้นบึ้งอันมืดมิดและเหน็บหนาวของทะเลสาบเท่านั้น ที่สามารถหลบมาจากการต่อสู้ครั้งนั้นมาได้ ห้าร้อยปีผ่านพ้น
เธอตื่นขึ้นมา และพบว่าตนเองได้สูญเสียความทรงจำ โดยที่มีเพียงสิ่งเดียวที่จำได้คือ "เธอเป็นแม่มด" ...เพื่อจะคืนความทรงจำที่เลือนหาย บาโยเนตต้าจึงจำเป็นต้องเข้าร่วมในสงครามการต่อสู้ครั้งใหม่ ของแสงสว่างและความมืดอีกครั้ง...
ตัวเกมอิงเรื่องจากความเชื่อของชาวคริสเตียนผสมกับวัฒนธรรมยุโรป ตัวอย่างหนึ่งที่เห็นได้ชัดคือชื่อบอสรองของเกมที่ตั้งชื่อตามคุณธรรมพื้นฐานสี่ประการของคริสเตียน ได้แก่ Iustitia (ความยุติธรรม) Fortitudo (ความอดทน) Sapienta (ความรอบคอบ) และ Temperantia (ความพอประมาณ)
== การต่อสู้ ==
ในเกมจะแบ่งออกเป็น 18 ตอน (Chapter) (ปฐมบท ตอนปกติ 16 ตอน และปัจฉิมบท) การต่อสู้ในแต่ละองก์จะแบ่งออกเป็นบท (Verse) โดยในการต่อสู้ตัวเอกสามารถใช้อาวุธที่มีหลากหลาย ทั้งอาวุธของตนเอง อาวุธของศัตรู หรือของสำคัญที่สามารถเปิดทางสู่พื้นที่ถัดไปก็ใช้เป็นอาวุธได้ นอกจากนี้ยังมีเวลามนต์ (Witch Time) เป็นระบบสำคัญในเกมนี้ ตัวเอกสามารถควบคุมเวลาให้ช้าลง ช่วยในสถานการณ์คับขันได้
การโจมตีมอนสเตอร์ปกตินั้นจะมีสิ่งพิเศษที่เรียกว่า การลงทัณฑ์ (Torture Attack) โดยการกดปุ่มตามที่ขึ้นระหว่างการต่อสู้ ตัวเอกก็สามารถใช้การลงทัณฑ์วิธีต่างๆ เช่น กิโยติน ม้าไม้ ช่วยกำจัดศัตรูได้ โดยวิธีการทรมานจะแตกต่างตามเทวดาแต่ละตัว นอกจากนี้ ในการต่อสู้กับบอสใหญ่แต่ละองก์ เมื่อพลังชีวิตของบอสใกล้หมด บาโยเนตต้าก็สามารถใช้ท่าสุดยอด (Climax) ที่เป็นการสร้างอสูรจากเส้นผมของเธอ เพื่อกำจัดศัตรูปิดท้าย
== การตอบรับ ==
ด้วยตัวเกมมีฉากการฆ่าเทพและเทวดาซึ่งมีความรุนแรงมาก การสนทนาที่มีคำไม่สุภาพปรากฏ และภาพบางช่วงของตัวเอกที่อยู่ในสภาพเกือบเปลือย เกมจึงได้เรตสำหรับผู้เล่นอายุ 17 ปีขึ้นไป อย่างไรก็ตามเกมในเวอร์ชัน เอกซ์บอกซ์ 360 ก็ได้คะแนน 40 เต็มจากนิตยสารแฟมิซือ เป็นเกมที่ 12
== แหล่งข้อมูลอื่น ==
Official website 
Official website 
==อ้างอิง==
วิดีโอเกมแอ็กชัน
วิดีโอเกมที่มีฉากในทวีปยุโรป
วิดีโอเกมที่มีตัวละครเอกหญิง
วิดีโอเกมเกี่ยวกับการเดินทางข้ามเวลา
ไต้ฝุ่น 2 คม 2 พายุ

ไต้ฝุ่น 2 คม 2 พายุ (태풍; Typhoon) เป็นภาพยนตร์แอ็คชั่นจากเกาหลี กำกับโดย กวาก คยุงเต็ก และนำแสดงโดย แจง ดองกัน, อี จงแจ และอี มียอน ซึ่งใช้เกาหลี, ไทย และรัสเซีย เป็นสถานที่ถ่ายทำและดำเนินเรื่อง ด้วยงบประมาณในการถ่ายทำสองหมื่นล้านวอน หรือประมาณแปดร้อยล้านบาท และถือเป็นภาพยนตร์ที่ใช้ทุนสูงที่สุดของวงการภาพยนตร์เกาหลีในขณะนั้น
== นักแสดง ==
แจง ดองกัน รับบทเป็น ซิน
ลี จงแจ รับบทเป็น คัง เซจอง
ลี มียอน รับบทเป็น ชเว มยองจู
ฉัฏฐพงศ์ พันธนะอังกูร รับบทเป็น โตโต้
เดวิด ลี แมคอินนิส รับบทเป็น สมชาย
== เนื้อเรื่องย่อ ==
ไต้ฝุ่น 2 คม 2 พายุ เป็นเรื่องราวที่กล่าวถึงเหตุการณ์ในช่วงสิ้นสุดสงครามเกาหลี (ระหว่างปีค.ศ. 1950-1953) ซึ่งมีคนหนึ่งที่หนีออกมาจากเกาหลีเหนือเขาผู้นั้นมีชื่อว่า "ชิน" ในอดีตที่ผ่านมาเขาเป็นผู้ที่มีความต้องการมาใช้ชีวิตที่เกาหลีใต้แต่ถูกทางการเกาหลีใต้ส่งตัวกลับเพราะเกรงว่าหากรับเขาเข้ามาจะส่งผลกระทบกับความสัมพันธ์ที่มีต่อประเทศจีน และครอบครัวของชินได้ถูกสังหารลง ส่งผลให้เขาเกิดความเคียดแค้นเป็นอย่างมาก ต่อมาชินได้กลายเป็นหนึ่งในสมาชิกกองโจรสลัดทางทะเล และได้ทำการปล้นเรือที่มีอาวุธนิวเคลียร์อยู่
ทางด้านเกาหลีใต้ได้ตัดสินใจส่งทหารเรือผู้หนึ่งซึ่งมีชื่อว่า "คัง เซจอง" ตามล่าชิน โดยชินได้เดินทางไปที่กรุงเทพและคังได้เริ่มทำการไล่ล่าที่สนามบินดอนเมือง เรื่อยไปจนถึงรัสเซีย จากการไล่ล่านี้เองทำให้คังได้พบกับ"ชเว มยองจู" ซึ่งใช้ชีวิตอยู่ในมุมมืดของสังคม นั่นได้ทำให้คังทราบถึงเรื่องราวที่มาของชิน ทั้งยังเกิดความเห็นใจต่อชินมากขึ้น และในการต่อสู้ครั้งสุดท้ายบนเรือบรรทุกอาวุธนิวเคลียร์ ทั้งคู่ต่างปรารถนาว่าหากชาติหน้ามีจริงขอให้เกิดมาเป็นเพื่อนรักกันแทนการเป็นศัตรูที่อยู่คนละฝ่ายจากการแบ่งแยกประเทศดังที่ผ่านมา
== เพลงประกอบภาพยนตร์ ==
เพลงลอยกระทง
== อ้างอิง ==
== แหล่งข้อมูลอื่น ==
ภาพยนตร์เกาหลี
ภาพยนตร์โลดโผน
ภาพยนตร์ที่ถ่ายทำในประเทศไทย
ไข่มุกเลี้ยง

ไข่มุกเลี้ยง (Cultured pearl) หมายถึงไข่มุกที่มีผู้เลี้ยงขึ้นมาภายใต้สภาพแวดล้อมที่ได้รับการควบคุม
== การพัฒนาของไข่มุก ==
ไข่มุกเกิดขึ้นเมื่อเนื้อเยื่อปลายยอดชั้นนอกได้รับความเสียหายจากปรสิต, จากการกัดกินของปลาหรือเหตุการณ์อื่นซึ่งสร้างความเสียหายแก่บริเวณขอบที่อ่อนแอของเปลือกสัตว์จำพวกพวกหอยชั้น Bivalvia หรือแกสโทรโพดา เนื้อเยื่อปลายยอดชั้นนอกจึงตอบสนองโดยการหลั่งน้ำมุกเข้าไปเคลือบสิ่งแปลกปลอมนั้น ในทางเคมี สารที่หลั่งออกมานี้เป็นแคลเซียมคาร์บอเนตและเส้นใยโปรตีนที่เรียกว่า คอนชิโอลิน เมื่อน้ำมุกถูกสร้างขึ้นในชั้นของอะราโกไนต์บาง ๆ แล้ว มันจะสะสมถุงไข่มุกจนกระทั่งเติบโตขึ้นเป็นไข่มุก โดยมีการเล่ากันว่าเม็ดทรายสามารถก่อให้เกิดไข่มุกได้ อย่างไรก็ตาม น้ำมุกจะไม่หลั่งออกมาเคลือบสิ่งไม่มีชีวิตแต่อย่างใด
ไข่มุกตามธรรมชาติหมายถึงไข่มุกซึ่งเกิดขึ้นเองในธรรมชาติ ซึ่งมีโอกาสน้อย ตรงกันข้ามกับไข่มุกเลี้ยง ซึ่งเป็นการเกิดไข่มุกโดยอาศัยการช่วยเหลือของมนุษย์ คือ การใส่เนื้อเยื่อของหอย จากนั้นถุงมุกจะก่อตัวขึ้น และแคลเซียมคาร์บอเนตจะตกตะกอนในรูปของน้ำมุก
== อุตสาหกรรมไข่มุก ==
ไข่มุกเลี้ยงสมัยใหม่ส่วนมากมักเป็นผลมาจากการค้นพบในช่วงปลายคริสต์ศตวรรษที่ 19 และต้นคริสต์ศตวรรษที่ 20 โดยนักวิจัยชาวญี่ปุ่น มิเซะและนิชิกาวา ถึงแม้ว่าในการเพาะเลี้ยงบางครั้งจะยาวนานจนสามารถกระตุ้นให้สัตว์พวกหอยสามารถผลิตไข่มุกได้โดยมนุษย์ แต่ไข่มุกประเภทนี้มักบวมพองมากกว่าจะกลม วิธีการที่มิเซะและนิชิกากวาค้นพบนั้นเป็นเทคนิคเฉพาะในการชักนำให้เกิดการผลิตไข่มุกกลมภายในอวัยวะสร้างเซลล์สืบพันธุ์ของสัตว์จำพวกหอย ซึ่งเทคนิคนี้ได้รับการจดสิทธิบัตรโดยโคกิชิ มิกิโมโตไม่นานหลังจากนั้น และผลผลิตรอบแรกผลิตเสร็จในปี ค.ศ. 1916
ทุกวันนี้ไข่มุกมากกว่า 99% ที่ขายกันอยู่ทั่วโลกเป็นไข่มุกเลี้ยง
ไข่มุกเลี้ยงสามารถแยกแยะจากไข่มุกธรรมชาติได้โดยการใช้รังสีเอกซ์ โดยการมองนิวเคลียสภายในไข่มุก
==  ดูเพิ่ม ==
ไข่มุก
== แหล่งข้อมูลอื่น ==
Cultured Pearl Information Guide
Pearl Types
Grading Pearls
ไข่มุก
Perle#Zuchtperlen
หมึกหอม

หมึกหอม หรือ หมึกตะเภา (Bigfin reef squid, Soft cuttlefish; ชื่อวิทยาศาสตร์: Sepioteuthis lessoniana) หมึกหอมหรือหมึกตะเภา แม้จะได้ชื่อในภาษาอังกฤษว่า Cuttlefish ซึ่งหมายถึง หมึกกระดอง แต่แท้ที่จริงแล้ว หมึกหอมเป็นหมึกในอันดับหมึกกล้วย มีลำตัวทรงกระบอก มีขนาดความยาวประมาณ 26 เซนติเมตร ตัวผู้มีขนาดเรียวยาวกว่าตัวเมีย ครีบหรือแพนข้างตัวทั้ง 2 ด้าน มีลักษณะกว้างและแบนยาวเกือบตลอดลำตัวคล้ายหมึกในอันดับหมึกกระดอง กระดองของหมึกหอมจะเป็นแผ่นใส เห็นเส้นกลางกระดอง หนวดรอบปากมี 10 เส้น เป็นแขน 8 เส้น มีหนวดคู่ยาว 2 เส้น ที่ลำตัวมีจุดสีน้ำตาลอมแดงกระจายอยู่ทั่วไป นัยน์ตามีสีเขียว ชอบรวมกลุ่มอยู่เป็นฝูง กินสิ่งมีชีวิตและสัตว์น้ำชนิดอื่น ๆ ที่มีขนาดเล็กเป็นอาหาร  ออกหากินในเวลากลางคืน  โดยสามารถกินอาหารได้มากถึง 30 เปอร์เซนต์ของน้ำหนักตัว
พบได้ทั่วไปในเขตร้อนของมหาสมุทรแปซิฟิกและมหาสมุทรอินเดีย อาศัยอยู่ตั้งแต่ผิวน้ำจนถึงหน้าดิน  นิยมบริโภคเป็นอาหาร โดยการปรุงสด เนื่องจากหากินในเวลากลางคืน ชาวประมงจึงมักจับในเวลากลางคืน โดยใช้แสงไฟจากนีออนล่อ หมึกหอมสามารถสืบพันธุ์วางไข่ได้ตลอดทั้งปี โดยสามารถแบ่งออกได้เป็น 3 ช่วง คือ ระหว่างปลายเดือนพฤศจิกายนถึงกุมภาพันธ์ พฤษภาคมถึงต้นเดือนกรกฎาคม และปลายเดือนสิงหาคมถึงตุลาคม โดยสามารถสืบพันธุ์วางไข่ได้เมื่อมีอายุ 3-4 เดือน หลังจากการผสมพันธุ์ 1 สัปดาห์ ตัวเมียจะวางไข่ติดกับวัสดุใต้น้ำ โดยที่เพศผู้คอยว่ายน้ำ ดูแลอยู่ใกล้ ๆ ไข่ของหมึกหอมมีลักษณะคล้ายฝักมะขาม ติดกันเป็นพวง มีความดกของไข่เฉลี่ย 486-2,186 ฟอง ใช้ระยะเวลา ในการฟัก 2-3 สัปดาห์ มีความยาวลำตัวแรกฟัก 0.5 เซนติเมตร น้ำหนัก 0.1-0.3 กรัม รูปร่างคล้ายกับหมึกตัวเต็มวัย
==อ้างอิง==
==แหล่งข้อมูลอื่น==
หมึกกล้วย
ปศุสัตว์
ไวโอลินคอนแชร์โต (เม็นเดิลส์โซน)

ไวโอลินคอนแชร์โต ในบันไดเสียง อี ไมเนอร์ (Violin Concerto in E minor, Op. 64) เป็นผลงานประพันธ์ชิ้นใหญ่สำหรับบรรเลงด้วยวงออร์เคสตรา ชิ้นสุดท้ายของเฟลิคส์ เม็นเดิลส์โซน  เป็นคอนแชร์โตสำหรับไวโอลินชิ้นหนึ่งที่ได้รับความนิยม และนำมาบรรเลงบ่อยครั้งที่สุด 
เม็นเดิลส์โซนเริ่มแต่งคอนแชร์โตบทนี้ในปี ค.ศ. 1838 ตามคำแนะนำของเฟอร์ดินานด์ เดวิด เพื่อนสนิทและนักดนตรีวงออเคสตร้าเกวานเฮ้าส์ แห่งเมืองไลพ์ซิจ ใช้เวลาแต่งถึง 6 ปี  โดยลงวันที่ในต้นฉบับตรงกับวันที่ 16 กันยายน ค.ศ. 1844 แต่เม็นเดิลส์โซนยังคงสอบถามความเห็นของเดวิด และปรับปรุงผลงานเรื่อยมา จนถึงวันแสดงรอบปฐมทัศน์ 13 มีนาคม ค.ศ. 1845  โดยเฟอร์ดินานด์ เดวิด เล่นไวโอลินโซโล  แต่เม็นเดิลส์โซนไม่ได้อำนวยเพลงด้วยตนเอง เนื่องจากป่วยกะทันหัน 
คอนแชร์โตชิ้นนี้ จัดเป็นไวโอลินคอนแชร์โตชิ้นแรกๆ ในยุคโรแมนติก ซึ่งมีอิทธิพลต่อผลงานของศิลปินอื่นๆ ในยุคนั้น แบ่งออกเป็น 3 มูฟเมนต์ ได้แก่
I. Allegro molto appassionato (E minor)
II. Andante (C major)
III. Allegretto non troppo – Allegro molto vivace (E major)
==อ้างอิง==
==แหล่งข้อมุลอื่น==
ผลงานของ เฟลิคส์ เม็นเดิลส์โซน
ไวโอลินคอนแชร์โต
กีฬาฟุตบอลในโอลิมปิกฤดูร้อน 2012

กีฬาฟุตบอลในโอลิมปิกฤดูร้อน 2012 มีการแข่งขันช่วงระหว่างวันที่ 25 กรกฎาคม ถึง 11 สิงหาคม ค.ศ. 2012 โดยเป็นกีฬาเดียวที่แข่งก่อนเปิดพิธีโอลิมปิก 2 วัน โดยจัดการแข่งขันในสนามหลายแห่งนอกลอนดอน (เมืองเจ้าภาพโอลิมปิก) ได้แก่ แมนเชสเตอร์, กลาสโกว์, นิวคาสเซิล, โคเวนทรี และคาร์ดิฟฟ์ การแข่งขั้นรอบชิงชนะเลิศจัดที่สนามกีฬาเวมบลีย์ สำหรับกีฬาชนิดนี้มี 2 เหรียญทอง ซึ่งมอบให้แก่ผู้ชนะเลิศในการแข่งขัน 2 ประเภทคือ
ฟุตบอลชาย (อายุไม่เกิน 23 ปี)
ฟุตบอลหญิง (ไม่จำกัดอายุ)
สำหรับการแข่งขันนี้ ฝ่ายชายแข่งเป็น 16 ทีม และฝ่ายหญิงเป็น 12 ทีม โดยมีการจับฉลากสำหรับการแข่งขันในวันที่ 24 เมษายน ค.ศ. 2012
== สนาม ==
มีสนามที่ใช้แข่งขันถึง 6 สนาม:
หมายเหตุ: สนามกีฬาริโกฮ์รู้จักกันในชื่อสนามกีฬานครคอเวนทรีเนื่องจากนโยบายไม่ทำให้เป็นธุรกิจ
== ตารางการแข่งขัน ==
== ทีมที่ผ่านเข้ารอบ ==
===ชาย===
ที่ตั้งคือการแข่งขันรอบสุดท้าย รอบคัดเลือกแข่งในสนามต่าง ๆ
Senior ranking แสดงเปรียบเทียบเท่านั้น
อันดับของประเทศอังกฤษ
===หญิง===
ที่ตั้งคือการแข่งขันรอบสุดท้าย รอบคัดเลือกแข่งในสนามต่าง ๆ
อันดับของประเทศอังกฤษ
== ฟุตบอลชาย ==
เวลาที่แสดงทั้งหมด เป็นเวลาออมแสงของอังกฤษ (UTC+1)
=== กลุ่มเอ ===
=== กลุ่มบี ===
=== กลุ่มซี ===
=== กลุ่มดี ===
=== รอบแพ้คัดออก ===
== ฟุตบอลหญิง ==
เวลาที่แสดงทั้งหมด เป็นเวลาออมแสงของอังกฤษ (UTC+1)
=== กลุ่มอี ===
----
----
----
----
----
----
=== กลุ่มเอฟ ===
----
----
----
----
----
----
=== กลุ่มจี ===
----
----
----
----
----
----
== รอบแพ้คัดออก ฟุตบอลหญิง ==
=== รอบก่อนรองชนะเลิศ ===
----
----
----
=== รอบรองชนะเลิศ ===
----
=== รอบชิงเหรียญทองแดง ===
=== รอบชิงเหรียญทอง ===
== อ้างอิง ==
==แหล่งข้อมูลอื่น==
ฟุตบอล
การแข่งขันฟุตบอลนานาชาติที่ประเทศอังกฤษเป็นเจ้าภาพ
การแข่งขันฟุตบอลนานาชาติที่ประเทศสกอตแลนด์เป็นเจ้าภาพ
การแข่งขันฟุตบอลนานาชาติที่ประเทศเวลส์เป็นเจ้าภาพ
ราอุล อัลบิโอล

ราอุล อัลบิโอล ตอร์ตาฆาดา (Raúl Albiol Tortajada; เกิดเมื่อวันที่ 4 กันยายน ค.ศ. 1985) เป็นนักฟุตบอลชาวสเปน ปัจจุบันลงเล่นให้กับบิยาร์เรอัล สโมสรในลาลิกา และฟุตบอลทีมชาติสเปน
เขามีคุณสมบัติในการเป็นผู้เล่นที่แข็งแกร่งทางรางก่ายและน่าเชื่อถือ รวมถึงความสามารถบนลูกกลางอากาศ เขายังสามารถลงเล่นได้ทั้ง เซ็นเตอร์แบ็ก แบ็กขวา หรือกองกลางตัวรับ เขาถูกพัฒนาขึ้นมาจากทีมเยาวชนของบาเลนเซีย และลงเล่นให้กับทีมชุดใหญ่  179 นัด ช่วยให้ทีมชนะเลิศยูฟ่าคัพ และโกปาเดลเรย์ เขาย้ายร่วมทีมเรอัลมาดริด ด้วยค่าตัว 15 ล้านยูโร และช่วยให้ทีมชนะเลิศ โกปาเดลเรย์ ในปี ค.ศ. 2011 รวมถึงลาลิกา และซูเปร์โกปาเดเอสปัญญา ในปี ค.ศ. 2012 เขาย้ายร่วมทีมนาโปลี ในอิตาลีในปี ค.ศ. 2013 ในฤดูกาลแรกเขาช่วยให้ทีมชนะเลิศโกปปาอิตาเลีย และซูแปร์โกปปาอีตาเลียนา เขาย้ายร่วมทีมในปี ค.ศ. 2019 โดยมักได้เลงในตำแหน่งเซ็นเตอร์แบ็กคู่กับเปา ตอร์เรส ซึ่งช่วยให้เรือดำน้ำสีเหลืองชนะเลิศยูฟ่ายูโรปาลีกในฤดูกาล 2020–21
เขาเป็นตัวแทนทีมชาติสเปนชุดใหญ่มาตั้งแต่ ค.ศ. 2007 เขาได้เป็นตัวแทนของทีมในฟุตบอลชิงแชมป์แห่งชาติยุโรป 2008 2012 และฟุตบอลโลก 2010 ซึ่งสเปนชนะเลิศการแข่งขันทั้งสามรายการ และเขายังเป็นตัวแทนในฟุตบอลโลก 2014 ด้วย
== อ้างอิง ==
==แหล่งข้อมูลอื่น==
ข้อมูลอย่างเป็นทางการที่เว็บไซต์สโมสรฟุตบอลเรอัลมาดริด
โปลไฟล์ที่เว็บไซต์ BDFutbol
ข้อมูลในระดับทีมชาติ  
โปรไฟล์ที่เว็บไซต์ฟุตบอลโลก 2010 
โปรไฟล์ที่เว็บไซต์ transfermarkt
นักฟุตบอลชาวสเปน
นักฟุตบอลทีมชาติสเปน
นักฟุตบอลเยาวชนทีมชาติสเปน
ผู้เล่นในฟุตบอลโลก 2010
ผู้เล่นสโมสรฟุตบอลเรอัลมาดริด
ผู้เล่นสโมสรกีฬาฟุตบอลนาโปลี
ผู้เล่นสโมสรฟุตบอลบิยาร์เรอัล
ผู้เล่นในชุดชนะเลิศฟุตบอลโลก
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในลาลิกา
ผู้เล่นในเซเรียอา
บุคคลจากบาเลนเซีย
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลโลก 2014
ปีแอร์ลุยจี กอลลีนา

ปีแอร์ลุยจี กอลลีนา (Pierluigi Collina) (เกิด 13 กุมภาพันธ์ 1960 ที่เมืองโบโลญญ่า ประเทศอิตาลี) เป็นอดีตผู้ตัดสินฟุตบอลชาวอิตาลี เขาได้รับการยอมรับในวงการฟุตบอลว่าเป็นผู้ตัดสินที่ดีที่สุดตลอดกาลของโลก
กอลลีนา เจ้าของฉายา "หัวหลอดไฟ" เคยได้รางวัลผู้ตัดสินยอดเยี่ยมของโลก 6 สมัย ผู้ตัดสินแห่งปีของ เซเรีย อา 7 สมัย และมีโอกาสได้ทำหน้าที่ตัดสินในนัดชิงชนะเลิศฟุตบอลโลก 2002 นัดชิงชนะเลิศฟุตบอลยูฟ่า แชมเปี้ยนส์ ลีก 1999 และนัดชิงชนะเลิศฟุตบอลยูฟ่าคัพ 2004 ปัจจุบันเขามีหน้าที่เป็นคณะกรรมการผู้ตัดสินของสหพันธ์ฟุตบอลยุโรป หรือ ยูฟ่า
ผู้ตัดสินฟุตบอลชาวอิตาลี
ปลาไฮนีเรีย

ไฮโนเรีย (Hyneria) เป็นปลาดึกดำบรรพ์ชนิดหนึ่ง อาศัยอยู่ในยุคดีโวเนียน เมื่อประมาณ 360 ล้านปีก่อน ยาวประมาณ 5 เมตร และหนัก 2 ตัน  มันกระดูกที่มีครีบแข็งแรงมากและอาจจะขึ้นไปบนบกได้ด้วย ไฮโนเรียเป็นหนึ่งในหลายชนิดของปลาครีบ ในกลุ่มTristichopteridae ที่พบในช่วงปลายยุคดีโวเนียน มันกินปลา สัตว์ครึ่งบกครึ่งน้ำ และฉลามน้ำกร่อยอย่างสเตธาแคนธัส ไฮโนเรียยังปรากฏในสารคดี ของบีบีซี เรื่องwalking with monstersหรืออสูรร้ายโลกล้านปี โดยมันใช้ครีบของมันขึ้นมาหาด เพื่อจับไฮโนเพทอน ซึ่งเป็นสัตว์สะเทินสะเทินบกชนิดหนึ่งในยุคนั้น 
ปลายุคก่อนประวัติศาสตร์
สักก์ดนัย ณ เชียงใหม่

เจ้าสักก์ดนัย ณ เชียงใหม่ (พ.ศ. 2515 - 10 มีนาคม พ.ศ. 2553) เป็นบุตรชายคนเดียวของเจ้าวงศ์สักก์ ณ เชียงใหม่ มีศักดิ์เป็นเหลนในเจ้าแก้วนวรัฐ เจ้าผู้ครองนครเชียงใหม่ องค์ที่ 9 เป็นเจ้านายฝ่ายเหนือ ผู้ที่จะสืบราชสกุลเจ้าผู้ครองนครเชียงใหม่ ต่อจากเจ้าวงศ์สักก์ ณ เชียงใหม่ แต่เสียชีวิตเสียก่อน
== ประวัติ ==
เจ้าสักก์ดนัย ณ เชียงใหม่ เกิดเมื่อปี พ.ศ. 2515 เป็นบุตรชายคนเดียวในเจ้าวงศ์สักก์ ณ เชียงใหม่ กับชนิดา ณ เชียงใหม่ มีศักดิ์เป็นเจ้านัดดา (หลานปู่) ในเจ้าพงษ์อินทร์ ณ เชียงใหม่ และเป็นเจ้าปนัดดา (เหลน) ในพลตรีเจ้าแก้วนวรัฐ เจ้าผู้ครองนครเชียงใหม่องค์สุดท้าย ซึ่งมีฐานะเป็นบุตรชายของผู้สืบราชตระกูล ณ เชียงใหม่
เจ้าสักก์ดนัย ประกอบธุรกิจส่วนตัว และได้ทำการสมรสกับนางสาวอัญชลี กาญจนศรี ซึ่งได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ประกอบพิธีสมรสพระราชทาน ในวันที่ 27 พฤษภาคม พ.ศ. 2550
เจ้าสักก์ดนัย ณ เชียงใหม่ เสียชีวิตด้วยโรคหัวใจวายเฉียบพลัน (โดยไม่มีทายาท) เมื่อวันที่ 10 มีนาคม พ.ศ. 2553 ประกอบพิธีศพอย่างเรียบง่ายที่กรุงเทพมหานคร โดยมิได้ขอพระราชทานเพลิงศพแต่อย่างใด
ขณะที่มีชีวิตอยู่ได้ช่วยเหลือกิจการสังคมในภาระกิจของตระกูลเสมอมา ทั้งการศาสนา การพยาบาล สนับสนุนการศึกษา และร่วมจัดทำหนังสือประวัติศาสตร์ท้องถิ่นและหนังสือเทิดพระเกียรติพระบาทสมเด็จพระเจ้าอยู่หัวและสมเด็จพระนางเจ้าพระบรมราชนินีนาถ มีความชื่นชอบการถ่ายภาพเป็นพิเศษ ผลงานการถ่ายภาพได้ใช้ประกอบหนังสือคือ หนังสือ เจ้าหลวงเชียงใหม่ เจ้าดารารัศมี เจ้าพ่อหลวงอุปถัมภ์ ขัตติยนารีศรีล้านนา และร่วมกิจกรรมส่งเสริมอนุรักษ์ฟื้นฟูศิลปวัฒนธรรมตามโอกาสต่าง ๆ อาทิ ประเพณีดำหัวกู่ ณ วัดสวนดอก พิธีบายศรีทูลพระขวัญ เป็นต้น
==ราชตระกูล==
== อ้างอิง ==
บุคคลจากจังหวัดเชียงใหม่
สกุล ณ เชียงใหม่
นักธุรกิจชาวไทย
ผู้มีเชื้อสายเจ้านายฝ่ายเหนือ
เสียชีวิตจากภาวะหัวใจล้มเหลว
แมงกะพรุนอิรุคันจิ

แมงกะพรุนอิรุคันจิ (Irukandji jellyfish) เป็นชื่อสามัญแมงกะพรุนที่มีพิษร้ายแรงมากที่สุดจำพวกหนึ่งของโลก จัดเป็นแมงกะพรุนจำพวกแมงกะพรุนกล่อง หรือ คูโบซัว
โดยแมงกะพรุนอิรุคันจินั้นจะเป็นแมงกะพรุนที่มีขนาดเล็ก มีความยาวเพียงไม่เกิน 1 เซนติเมตร น้ำหนักไม่เกิน 1 ออนซ์ มีลำตัวโปร่งใส และมีหนวดที่มีเข็มพิษจำนวนมากมายที่มีพิษต่อระบบโลหิต โดยจะทำให้โลหิตเป็นพิษ และเสียชีวิตได้ในระยะเวลาไม่นาน โดยเฉพาะอย่างยิ่งกับสัตว์เลี้ยงลูกด้วยนม
แมงกะพรุนที่อาจเรียกได้ว่าเป็น แมงกะพรุนอิรุคันจินั้นแบ่งออกได้เป็น 4 ชนิด คือ Carukia barnesi, Malo kingi, Alatina alata และชนิดใหม่ คือ Malo maxima (หรืออาจจะมีมากได้ถึง 6 ชนิด)
โดยชื่อ "อิรุคันจิ" นั้นมีที่มาจากชาวเผ่าอิรุคันจิ ชนเผ่าพื้นเมืองของออสเตรเลียที่มีตำนานเล่าขานต่อกันมาเกี่ยวกับความเจ็บปวดและอันตรายของแมงกะพรุนจำพวกนี้หากได้สัมผัสเข้า
แมงกะพรุนอิรุคันจิ ได้ถูกศึกษาครั้งแรกทางวิทยาศาสตร์ในราวคริสต์ทศวรรษที่ 1960 โดยนักวิทยาศาสตร์ที่เคยถูกพิษของมันแทงเข้า ได้ลงไปจับในทะเลทางตอนเหนือของออสเตรเลียเพื่อศึกษา
เดิมทีแมงกะพรุนอิรุคันจิ เผยกระจายพันธุ์แต่เฉพาะทางตอนเหนือของออสเตรเลีย แต่ปัจจุบันได้มีรายงานพบในหลายพื้นที่มากขึ้น เช่น ฮาวาย, ญี่ปุ่น, ฟลอริดา รวมถึงในประเทศไทย
พิษของแมงกะพรุนอิรุคันจิ ทำให้ผู้ที่โดนเข็มพิษของแมงกะพรุนจำพวกนี้แทงถูกมีอาการที่เรียกว่า "อาการอิรุคันจิ" (Irukandji syndrome)
==การพบในไทย==
แมงกะพรุนอิรุคันจิถูกรายงานพบครั้งแรกในน่านน้ำไทย เมื่อนักท่องเที่ยวต่างชาติได้ถูกเข็มพิษของแมงกะพรุนทิ่มหลายรายในปี พ.ศ. 2551 โดยที่บางรายถึงกับเสียชีวิตทันที และมีนักท่องเที่ยวรายหนึ่งที่เกาะหมาก จังหวัดตราด ยืนยันว่าลูกชายของตนถูกพิษจากแมงกะพรุนอิรุคันจิเข้าจนอาการสาหัส ทางการของไทยจึงทำการศึกษาและตรวจสอบเรื่องนี้อย่างทันที จากนั้นจึงมีการเปิดเผยขึ้นในเดือนตุลาคม ปีเดียวกัน จากหัวหน้าสถานแสดงพันธุ์สัตว์น้ำภูเก็ต ว่าเป็นแมงกะพรุนอิรุคันจิจริง ซึ่งไม่เคยมีรายงานพบในประเทศไทยมาก่อน ด้วยว่าเป็นแมงกะพรุนชนิดใหม่ของโลกด้วย ซึ่งพิษของแมงกะพรุนชนิดนี้นั้นเทียบเท่ากับหอยเต้าปูนและหมึกสายวงน้ำเงิน และเท่าที่ศึกษาพบว่า อยู่ในแหล่งน้ำตื้นของอ่าวไทย แต่ปริมาณที่พบยังไม่มากนัก ซึ่งโดยปกติแล้วจะพบมากที่ออสเตรเลีย
ชนิดใหม่ล่าสุดคือ Keesingia gigas มีขนาดใหญ่กว่าตัวอื่น ๆ และไม่มี tentacle พบทีออสเตรเลีย
== อ้างอิง ==
แมงกะพรุนกล่อง
สัตว์มีพิษ
สัตว์แบ่งตามชื่อสามัญ
ร็อคแมน เดอะพาวเวอร์แบทเทิล

ร็อคแมน เดอะพาวเวอร์แบทเทิล (ロックマン・ザ・パワーバトル) หรือ เมก้าแมน เดอะพาวเวอร์แบทเทิล (Mega Man: The Power Battle) เป็นเกมร็อคแมนซีรีส์แรกในระบบเกมตู้ ซึ่งจัดวางจำหน่ายครั้งแรกในประเทศญี่ปุ่นปีค.ศ. 1995 และตามด้วยร็อคแมน 2 เดอะพาวเวอร์ไฟท์เตอร์ในปีต่อมา โดยทั้งสองภาคนี้ได้รับการจัดทำเป็นเกมคอนโซลประจำบ้านในอเมริกาเหนือช่วงปีค.ศ. 2004 สำหรับระบบเพลย์สเตชัน 2 กับเกมคิวบ์ และในปีเดียวกันนี้ได้จัดทำเป็นเวอร์ชันญี่ปุ่นโดยใช้ชื่อว่า ร็อคแมน พาวเวอร์แบทเทิลไฟท์เตอร์ (ロックマン パワーバトルファイターズ) สำหรับระบบเพลย์สเตชัน 2 รวมทั้งดัดแปลงลงสู่ระบบนีโอจีโอพอกเก็ตคัลเลอร์โดยให้ชื่อเกมชุดนี้ว่า ร็อคแมนแบทเทิล & ไฟท์เตอร์ส (ロックマン バトル&ファイターズ) ด้วยเช่นกัน
== เนื้อเรื่องย่อ ==
ร็อคแมน เดอะพาวเวอร์แบทเทิล เป็นเรื่องราวที่กล่าวถึงดร.ไวลี่ นักประดิษฐ์หุ่นยนต์ผู้ชั่วร้ายได้ทำการสร้างโรบอทมาสเตอร์ขึ้นมาใหม่ โดยมีจุดประสงค์เพื่อที่จะยึดครองโลก ร็อคแมน, บลูส์ และฟอร์เต้ จึงร่วมกันหาทางหยุดยั้งวายร้ายรายนี้ดังเช่นที่ผ่านมา
== รูปแบบการเล่น ==
ร็อคแมน เดอะพาวเวอร์แบทเทิล สามารถเลือกตัวละครอย่าง ร็อคแมน, บลูส์ และฟอร์เต้ขึ้นมาเล่นได้ และสามารถเล่นได้พร้อมกันสองคนโดยเลือกตัวละครดังกล่าวที่ไม่ซ้ำกันขึ้นเพื่อร่วมมือในการกำจัดบอส
รูปแบบการเล่นมีลักษณะที่คล้ายกับการเล่นเกมร็อคแมนภาคอื่นๆ คือมีการกดปุ่มเพื่อกระโดดหลบ และสามารถยิงอาวุธออกจากปืนที่อยู่ตรงแขน ซึ่งสามารถกดค้างเพื่อชาร์จพลังก่อนการโจมตีที่รุนแรงขึ้นกว่าเดิมได้ และหากกดปุ่มลงพร้อมกับปุ่มกระโดดตัวละครจะทำการเคลื่อนที่แดชไปข้างหน้าอย่างรวดเร็วในรูปแบบที่แตกต่างกัน
== ตัวละคร ==
ร็อคแมน (ロックマン)
บลูส์ (ブルース)
ฟอร์เต้ (フォルテ)
ดร.ไวลี่ (Dr.ワイリー)
ดร.ไรท์ (Dr.ライト)
รัช (ラッシュ)
โรล (ロール)
== ตัวละครบอส ==
==== บอสที่มีพลังพิเศษ ====
===== ร็อคแมน 1-2 =====
คัทแมน (カットマン)
กัตซ์แมน (ガッツマン)
ไอซ์แมน (アイスマン)
แครชแมน (クラッシュマン)
ฮีทแมน (ヒートマン)
วูดแมน (ウッドマン)
===== ร็อคแมน 3-6 =====
แม็กเน็ตแมน (マグネットマン)
เจมินี่แมน (ジェミニマン)
ดัสท์แมน (ダストマン)
ไจโรแมน (ジャイロマン)
นาปาล์มแมน (ナパームマン)
แพลนท์แมน (プラントマン)
==== บอสในปราสาท ดร.ไวลี่ ====
== การตอบรับ ==
ผู้ให้สัมภาษณ์สี่รายจากนิตยสารฟามิซือของญี่ปุ่น ให้คะแนนเกมระบบเพลย์สเตชัน 2 ด้วยคะแนน 22 คะแนนจากคะแนนเต็ม 40 คะแนน
== อ้างอิง ==
นิตยสารเกมแมคออนไลน์ (สนพ.อนิเมทกรุ๊ป)
นิตยสารเมก้า (สนพ.วิบูลย์กิจ)
== แหล่งข้อมูลอื่น ==
Rockman: Power Battle Fighters official website  
ร็อคแมน
วิดีโอเกมอาร์เคด
เกมจากค่ายแคปคอม